व्यक्ति का हँसना, रोना, अपना परिवेश तैयार करना, अलग-अलग ढंग से जीवन व्यतीत करना - ये सब बातें किसी न किसी तरह समाज से ही जुड़ी हुई हैं क्योंकि ये सभी कार्य व्यक्ति की परिस्थितियों और उसके समाज से प्रभावित होते हैं। इन्हें परिस्थितियों और उसके समाज का ही एक परिणाम कहा जा सकता है। एरिक फ्रॉम ने भी माना कि मानव के मानसिक विकास पर सामाजिक एवं सांस्कृतिक पर्यावरण का अत्यधिक प्रभाव रहता है। फ्रॉम की दृष्टि में अंतर्द्वन्द्व मानव के समाज के साथ असामंजस्य के परिणाम हैं। ऐसी अवस्था में व्यक्ति स्वयं को शक्तिहीन एवं एकाकी अनुभव करने लगता है जिसके परिणामस्वरूप उसमें पलायन की मनोवृत्ति विकसित हो जाती है। इस स्थिति से बाहर आने के लिए उसे हल्के मूड में वापस आने की ज़रूरत पड़ती है और ‘जोक’ यहाँ कामगार सिद्ध होते हैं।